**CENTRUM VOĽNÉHO ČASU V ŽIARI NAD HRONOM**

***Ul. M. R. Štefánika 17, 965 01 Žiar nad Hronom***

základným školám, umeleckým

školám a osemročným gymnáziám

 v okrese Žiar nad Hronom

Vaša značka Naša značka Vybavuje / linka Dátum

2018//0025 Mgr. Fronková/0905295556 29.01.2018

Centrum voľného času v Žiari nad Hronom

Vás pozýva na okresné kolo súťaže v prednese poézie a prózy

**HVIEZDOSLAVOV KUBÍN,**

ktoré sa uskutočnív dňoch

**26.03. 2018 – POÉZIA,**

**27.03. 2018 – PRÓZA.**

**Zmena vo vypĺňaní prihlášok!!**

**Organizačné pokyny:**

Miesto konania: Centrum voľného času, Ul. M. R. Štefánika č. 17, v Žiari nad Hronom.

Čas**: 8.15 hod. - prezentácia**

**8.30 hod. - zahájenie súťaže**

Účastníci: Do okresného kola postupujú víťazi školského kola umiestnení

na 1. a 2. mieste.

V prípade veľkého záujmu súťažiacich si organizátor vyhradzuje právo pozvať do okresného kola len účastníkov súťaže umiestnených na 1. mieste nižšieho (školského) kola (podľa organizačného poriadku Hviezdoslavovho Kubína vydaného Národným osvetovým centrom).

Súťažné kategórie jednotlivcov**: I. kategória – žiaci 2. – 4. ročníka základných škôl (ZŠ),**

**II. kategória –žiaci 5. – 6. ročníka ZŠ a prímy – 1. ročníka**

**osemročných gymnázií,**

**III. kategória – žiaci 7. – 9. ročníka ZŠ a sekundy, tercie,**

**kvarty – 2. – 4. ročníka osemročných gymnázií**

Termín zaslania príslušnej dokumentácie zo školského kola: **najneskôr do 09.03.2018 (**výsledky treba zaslať mailom na [pedagogikacvczh@gmail.com](mailto:pedagogikacvczh@gmail.com) )

**Podmienky účasti v súťaži:**

1. Na získanie postupu do vyššieho kola podľa Organizačného poriadku Hviezdoslavovho Kubína kompetentná osoba musí **vyplniť prihlášku (Príloha č. 1a)** poslať **so všetkými prílohami** vo verzii Excel, ale aj **poštou** (resp. priniesť osobne), potvrdenú podpisom do Centra voľného času v Žiari nad Hronom.
2. Ďalším bodom je **zaslanie elektronicky spracovaného súťažného textu** prednesu vo formáte Word alebo PDF. Na súťažný text je potrebné uviesť meno recitátora, autora a prekladateľa, príp. upravovateľa textu, meno pedagóga.
3. Oscanovaný **Protokol zo školského kola** **(Príloha č. 2a)** Hviezdoslavovho Kubína (potvrdený riaditeľom školy), na základe ktorého sa do okresného kola pozývajú víťazi jednotlivých kategórií treba zaslať mailom na [pedagogikacvczh@gmail.com](mailto:pedagogikacvczh@gmail.com). Originál priniesť so sebou v deň olympiády.
4. Emailom zaslať Prílohu č. 3 (Postup recitátora) a Prílohu č. 4a (Hodnotiaca komisia)

Všetky prílohy sú dostupné na stiahnutie na <http://www.nocka.sk/umelecky-prednes/hviezdoslavov-kubin>

1. Recitátori, ktorí sa zúčastnili na celoslovenskej súťaži a prehliadke, majú právo nastúpiť

v nasledujúcom roku do súťaže v krajskom kole, ak nemenia vekovú súťažnú kategóriu.

Recitátori, ktorí sa zúčastnili **na krajskom kole** súťaže, majú právo v nasledujúcom roku

nastúpiť do regionálnej, resp. okresnej súťaže, ak nemenia vekovú súťažnú kategóriu;

podobne, teda vždy o jedno nižšie kolo oproti najvyššie dosiahnutému kolu v súťaži

predchádzajúceho roka, sa môžu prihlasovať aj ostatní recitátori do nižších kôl súťaže, ak

nemenia vekovú kategóriu. Ak toto právo nevyužijú, môžu nastúpiť v základnom kole súťaže.

V prípade zmeny vekovej súťažnej kategórie začínajú recitátori súťaž v základných kolách.

**Informácie o súťaži:**

1. Súťaž sa koná v prednese pôvodnej a prekladovej literatúry v slovenskom jazyku.

2. Časový limit:

pre I. a II. kategóriu – umelecký prednes poézie maximálne 5 minút   
 – umelecký prednes prózy maximálne 6 minút  
 pre III. kategóriu – umelecký prednes poézie maximálne 6 minút       
 – umelecký prednes prózy maximálne 8 minút  
 V prípade prekročenia limitu má porota právo recitátora zastaviť v prednese a nehodnotiť.  
3. Recitátor prechádza všetkými kolami súťaže s tým istým textom, ktorý predkladá organizátorom súťaže.   
4. Recitátor je povinný prednášať text naspamäť.

**Upozornenie:**

„Súťažiacim sa bude preplácať cestovné v adekvátnej výške súvisiacej s poskytnutou dotáciou.“

Za bezpečnosť žiakov zodpovedá vysielajúca organizácia.

S pozdravom

Mgr. Helena Gáfriková v. r.

riaditeľka CVČ